Holbæk

Holbæk er en by beliggende på det nordvestlige Sjælland, ca. 60 kilometer vest for København med 29 960 innbyggere (2023). Byen vokste rundt det tidligere Holbæk slott, som ble grunnlagt i 1236 av Valdemar Seier.

Holbæk kommune ligger i Region Sjælland i Danmark.  1. januar 2007 ble Holbæk slått sammen med kommunene Jernløse, Svinninge, Tornved og Tølløse. Den nye Holbæk kommune har 68 446 innbyggere. Det er gode forbindelser til København og Roskilde via motorvei og jernbane og en stor del av byens yrkessaktive er sysselsatt utenfor kommunen da mange tidligere industri- og havnearealer er omregulert til boligområder. 

I dag er Holbæk en moderne by og et viktig handelssentrum på Sjælland. Et karaktertrekk ved stedet er den vakre havnen ved sjøen og de mange hyggelige kafeene, i tillegg har byen fremdeles et gatenett i bykjernen fra middelalderen. Byen er administrasjonssentrum i Holbæk kommune. 

Vest for byen ligger Odsherred kommune med jernbane, blant annet til Nykøbing. Fra ca. 1980 har Holbæk vært en av de raskest voksende byene i Danmark. Grunnen er at mange velger å flytte hit fra storbyene på grunn av storbyproblemer.

 Attraksjoner 
 Holbæk Museum
 Sankt Nikolai kirke
 Tveje Merløse kirke, steinkirke fra 1100-tallet.
 Holbæk Gamle Havn og Holbæk Skibsværft
 Andelslandsbyen Nyvang. På Oldvejen sørøst for Holbæk er et levende museum fra 1880-1950 fylt med aktiviteter og utstillinger.
 Danmarks Vej- og Bromuseum
 Holbæk Kunstforening Æglageret er et galleri med skiftende utstillinger, innredet i et tidligere egglager
 Danmarks Ægmuseum er opprettet i kjelleren under Holbæk Kunstforenings utstillingslokale i Egglageret

 Musikk og teater 
 Musikkhus Elværket
 Holbæk Teater
 Teatret Fair Play

 Attraksjoner i området 
 Museet Ourø Minder
 Jernløse Mølle
 Skamstrup Mølle
 Torbenfeldt Smedemuseum
 Buerup Træskomuseum

 Noen bilder fra Holbæk 

 Referanser 

 Eksterne lenker 

 Dansk Center for Byhistorie - Holbæk 

Kategori:Byer i Region Sjælland
Kategori:Holbæks geografi